als_Latn dik_Latn sag_Latn
(E plotësuar)
Këto deklarata Haliti i bëri në emisionin Rubikon të KTV-së, duke thënë se akuzat ndaj Shtabit të Përgjithshëm të UÇK-së janë krejtësisht politike dhe se askush nuk do të mund të gjejë fakte për t’i mbështetur ato.
“Është akuzë krejtësisht politike, do ta quaja, për Shtabin e Përgjithshëm, nuk ka një urdhër të tillë, s’ka pasur kurrë urdhra të tillë dhe nuk do të ketë askush mundësi që të gjejë një fakt që të akuzojë Shtabin e Përgjithshëm që ka dhënë urdhëra të tillë. Kryesisht nga LDK-ja kanë ardhë akuza”, tha ai.
Haliti shtoi se akuzat e vazhdueshme të njerëzve të LDK-së, me qëllim të ‘kriminalizimit’ të UÇK-së, kanë sjellë edhe dyshimet që hapën rrugën për tu ngritur akuza të tilla.
“Denoncimet e bëra njëra pas tjetrës, njerëz të informuar, të pa informuar, të paguar, të pa paguar kanë bërë që shërbimet e huaja të ngritin raporte të ndryshme, tu bëjnë informata qeverive të veta dhe ankesat e përhershme, edhe sot për shembull, ndonjë gazetë që është e afërt e LDK-në ose është afër atij grupi i cili mendon që duhet gjithçka të UÇK-së ta konsiderojë si kriminale, t’i konstaton që aty ka ndodhur diçka. Sepse propaganda ka qenë e tillë”, tha Haliti.
Nënkryetari i Kuvendit nga radhët e PDK-së tha se gjithmonë ka qenë itharë që për pretendime të tilla të merren gjykatat e Kosovës, por pohon se tashmë procesi i krijimit të Gjykatës Speciale ka shkuar aq larg sa që nuk ka më kthim prapa.
Deputeti i LDK-së Armend Zemaj tha se në Kosovë kanë ndodhur vrasje gjatë dhe pas luftës dhe se për këto çështje duhet të ketë drejtësi. Kjo, sipas tij, është arsyeja që kanë kërkuar që periudha e hetimit e Gjykatës Speciale të mos jetë vetëm deri në dhjetorin e vitit 2000, por edhe në vitet e mëvonshme. Kështu, tha ai, do të përfshihej edhe vrasja e axhës së tij, Tahir Zemaj.
“Këtu kanë ndodh vrasje, kanë ndodh vrasje edhe gjatë luftës, kanë ndodh vrasje edhe pas luftës. Prandaj periudha kohore, për të cilën ne kemi pasur vërejtje, nuk duhet të kufizohet vetëm deri më 31 dhjetor të vitit 2000, por t’i jepet hapësirë drejtësisë edhe për vrasjet e mëvonshme, sidomos ato që kanë qenë të drejtuara ndaj kundërshtarëve politikë”, tha Zemaj në Rubikon të KTV-së.
Ai shtoi se me këto raste të vrasjeve deri më tani nuk janë marrë gjyqtarët vendorë për shkak se kanë qenë të frikësuar nga politika.
“Kanë qenë të frikësuar nga politika dhe të ndikuar nga politika sepse ka pas atakime, ka pas vrasje edhe të zyrtarëve policorë që janë marrë me trajtimin e këtyre landëve dhe atëherë këtu ka mungu guximi edhe mbrojtja. Ka pas edhe vrasje të dëshmitarëve”, tha ai.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn